Diari Oficial de la Generalitat Valenciana


Sumari del DOGV 4865, del 19-10-2004 (2004/10032)

Notificació a Zoltan Hamor. Expedient sancionador número 175/04 SAN.
--------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10434


Organisme emissor
:   Conselleria de Territori i Habitatge

Tipus de document
:   Anunci

Notificació a Zoltan Hamor. Expedient sancionador número 175/04 SAN. [2004/S10572]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Zoltan Hamor amb últim domicili conegut a Bajza u 8 de Budapest (Hongria), les mesures cautelars de data 15 de juliol de 2004, dictades pel director territorial de Territori i Habitatge d'Alacant en l'expedient sancionador número 175/0802 LXO, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions practicades en l'expedient sancionador de referència
  
Vist que ha sigut dictat acord d'iniciació de l'indicat expedient en què han sigut imputats el Zoltan Hamor, Beata Munkacsy i Tamas Hamor per la comissió d'una infracció administrativa a la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana que es basa en els fets següents:
  
Que en data 4 de febrer de 2004 un agent mediambiental de la zona ha pogut constatar que a la parcel·la 45 del polígon 56, del terme municipal d'Elx, en l'àmbit territorial de l'ordenació de les zones perifèriques de protecció del sistema de zones humides del sud d'Alacant, Zoltan Hamor i Beata Munkacsy han construït un habitatge particular, el constructor del qual és Tamas Hamor, que no té informe favorable d'aquesta Conselleria. Infringeix amb això l'article 14 del Decret 60/2003, com també el punt tercer de l'Acord de 21 de novembre de 2003 d'aplicació de les mesures cautelars previstes en l'àmbit del PORN del sistema de zones humides del sud d'Alacant.
  
De conformitat amb el que disposa l'article 15 en relació amb la disposició addicional tercera de la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana, la zona on es portaren a terme els fets denunciats està considerada com a zona humida, i és obligada la persecució d'actuacions que com la denunciada són susceptibles de provocar la seua recessió i degradació.
  
L'àrea on s'ubica la parcel·la s'ha convertit en una de les de major valor ambiental i paisatgístic de la Comunitat Valenciana i de tot el Mediterrani occidental. L'extensa zona d'aiguamolls, la presència permanent d'aigua més o menys salina en un context semiàrid ha permés l'existència d'una gran varietat d'hàbitats naturals d'excepcional importància, que condiciona la presència d'una ornitofauna de rellevància internacional, representada per multitud d'espècies que nidifiquen o que hivernen.
  
Vist l'article 14 del Decret 60/2003, com també el punt tercer de l'Acord de 21 de novembre de 2003 d'aplicació de les mesures cautelars previstes en l'àmbit del PORN del sistema de zones humides del sud d'Alacant, que estableix que a les àrees de predomini agrícola on s'ubica l'habitatge, es permeten els habitatges i magatzems vinculats a l'explotació agrícola, entre els quals no es troba l'habitatge particular, el qual no està vinculat a cap activitat agrícola.
  
Vist que, en atenció als referits fets, i sense prejutjar el fons de la resolució definitiva del procediment, pareix que en el present cas concorren els suficients indicis racionals o elements objectius sobre la vertadera existència dels fets il·lícits i sobre la presumpta culpabilitat de la persona imputada.
  
Vist que, si no s'adopta immediatament algun tipus de mesura provisional i a la vista de l'estat en què es troba la tramitació de l'expedient, el transcurs del temps que resta per a finalitzar el procediment pot fer perillar les condicions mediambientals de l'entorn en què es troba la construcció, sistema de zones humides del sud d'Alacant.
  
Vist que, d'acord amb el que antecedeix es fa necessària l'adopció de la mesura cautelar consistent en la paralització de la construcció de l'habitatge unifamiliar, a la parcel·la 45 del polígon 56, del terme municipal d'Elx. Mesura prevista expressament en l'article 15.2 del Reial Decret 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora i que resulta idònia i proporcionada de cara a la consecució dels efectes assenyalats.
  
Vist l'article 136 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i article 15 del Reial Decret 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora i la resta de normes de general i pertinent aplicació, s'acorda:
  
Ordenar amb caràcter cautelar a Zoltan Hamor, Beata Munkacsy i Tamas Hamor, la paralització de la construcció de l'habitatge unifamiliar, a la parcel·la 45 del polígon 56, del terme municipal d'Elx. Fet que es portarà a terme en el termini de 5 dies comptadors a partir de la recepció de la notificació del present acord, en cas contrari, es procedirà de forma subsidiària a la reparació del dany causat a costa seua.
  
Cal que es notifique el present acord als interessats amb menció expressa als requisits exigits en l'article 58.2 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra el present acord no cal cap recurs per tractar-se d'un acte de tràmit no definitiu en via administrativa, no obstant això, l'interessat pot utilitzar qualsevol altra via que estime oportú.
  
I perquè servisca de notificació a l'interessat mencionat anteriorment, s'expedeix el present edicte.